На основу члана 68. Статута Општине Владичин Хан ( „Службени гласник Пчињског округа“, број 21/08 и 8/09 и „Службени гласник Града Врања“, број 11/13), члана 30. Одлуке о Општинском већу Општине Владичин Хан ( „Службени гласник Пчињског округа“, број 23/08), члана 51. Пословника Општинског већа Општине Владичин Хан ( „Службени гласник Града Врања“, број 40/13), члана 19. Правилнка о финансирању/суфинансирању у области спорта Општине Владичин Хан, број 06-82/2/2016-01 од 12.08.2016. године, Општинско веће Општине Владичин Хан на седници одржаној дана 30.09.2016. године донело је

**Р Е Ш Е Њ Е**

**О РАСПОДЕЛИ СРЕДСТАВА ИЗ БУЏЕТА ОПШТИНЕ ВЛАДИЧИН ХАН ЗА ПРОГРАМЕ ИЗ ОБЛАСТИ СПОРТА КОЈИ СЕ ФИНАНСИРАЈУ И СУФИНАСИРАЈУ ИЗ БУЏЕТА ОПШТИНЕ ВЛАДИЧИН ХАН**

**Члан 1.**

Овим Решењем се одређује износ средстава који се додељује из буџета Општине Владичин Хан за програме из области спорта који се суфинансирају из буџета Општине Владичин Хан a по Конкурсу за финансирање годишњих програма у области спорта на територији Општине Владичин Хан за период од 01.07.2016. до 31.12.2016. године, број 06-82/3/2016-01 од 12.08.2016. године.

**Члан 2.**

Средства за ову намену у износу од 6.600.000 динара, планирана су Одлуком о буџету општине Владичин Хан за 2016. годину и Одлуком о изменама и допунама Одлуке о буџету општине Владичин Хан („Службени гласник града Врања“ бр.28/2015 и 25/16) у оквиру раздела 5 Општинска управа, функција 810 Програм 14 – Развој спорта и омладине, позиција 124 економска класификација 481 донације невладиним организацијама.

**Члан 3.**

Средства из члана 2. додељују се:

Спортском Савезу општине Владичин Хан, ул. Светосавска 14, матични број 17426800, ПИБ: 102440512, у износу од 5.280.000 динара за суфинансирање годишњег програма у области такмичарског спорта у 2016. години по члану 7. Правилника о финансирању спорта број 06-82/2/2016-01 од 12.08.2016. године.

Спортским организацијама из области такмичарског спорта:

Српски фудбалски клуб „ Морава-Хан“, ул. Моше Пијаде бб, матични број 17811924, ПИБ: 106804112 у износу од 235.622,00 динара за суфинансирање полугодишњег програма у области спорта у 2016. години.

Кошаркашком клубу „ Морава“, ул. Пролетерска 19, матични број 17006371, ПИБ 100927840, у износу од 203.550,00 динара за суфинансирање полугодишњег програма у области спорта у 2016. години.

Женском рукометном клубу „ Морава“, ул. Ивана Милутиновића, матични број 17124633, ПИБ: 100927712 у износу од 142.566,00 динара за суфинансирање полугодишњег програма у области спорта у 2016. години.

Мушком одбојкашком клубу „ Морава“, ул. Ратка Софијанића 27, матични број 17342304 ПИБ: 100926402 у износу од 209.874,00 динара за суфинансирање полугодишњег програма у области спорта у 2016. години.

Женски одбојкашки клуб „ Морава“, ул. Владике Пајсије 6/8, матични број 17710907, ПИБ: 105056441 у износу од 163.345,00 динара за суфинансирање полугодишњег програма у области спорта у 2016. години.

Стонотениски клуб „ Морава“ , ул. Моше Пијаде 1/6, матични број 07274700, ПИБ: 102170637 у износу од 106.382,00 динара за суфинансирање полугодишњег програма у области спорта у 2016. години.

Клуб дизача тегова ул. Моше Пијаде бб, матични број 17310496, ПИБ: 102440504 у износу од 136.061,00 динара за суфинансирање полугодишњег програма у области спорта у 2016. години.

Кик бокс клуб „ Морава“, с. Стубал, матични број 17655698, ПИБ: 104372890 у износу од 122.600,00 динара за суфинансирање полугодишњег програма у области спорта у 2016. години.

Додељена средства организацијама у области спорта, имају се трошити у складу са предложеним и одобреним Годишњим програмом и финасијским планом Спортског Савеза општине Владичин Хан и његових удружених чланова за 2016. годину.

**Члан 4.**

На основу овог Решења о додели средстава закључује се Уговор са сваким корисником средстава понаособ, након чега ће се приступити финансирању појединачних програма.

Уколико се подносилац програма не одазове позиву на закључивање Уговора у року од осам дана од дана пријема позива, сматраће се да је одустао од тог предлога програма.

**Члан 5.**

Решење о утврђивању програма у области спорта за које се одобравају дотације доставља се појединачно сваком учеснику конкурса.

**Члан 6.**

Корисници се обавезују да на захтев даваоца средстава поднесу извештај о утрошку истих, а у складу са реализованим програмима у 2016. години, и то спортске организације ( клубови) по завршетку такмичарске сезоне а најкасније до 31.01.2017. године.

Извештај о утрошку средстава, корисник подноси Општинском већу општине Владичин Хан, у року предвиђеном Уговором или на захтев даваоца средстава.

**Члан 7.**

Подносиоци пријаве имају право жалбе на акт о утврђивању одобрених програма, у року од 8 дана од дана објављивања Решења на званичном сајту општине Владичин Хан и огласној табли општине. Жалба се подноси Комисији за спорт, а по жалби решава Општинско веће општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-95/11/2016-01**

   **ЗАМЕНИК ПРЕДСЕДНИКА,**

 **Владимир Костић**